VSM sklep Cpg 182/95
Datum: 1997-02-17T01:00:00.000+01:00
ecli: ECLI:SI:VSMB:1997:CPG.182.95
sodisce: Višje sodišče v Mariboru
oddelek: Gospodarski oddelek
institut: taksna oprostitev - državni organ - taksni zavezanec
jedro: Če je upnik kot državni organ, po določilu 11. člena Zakona o sodnih taksah - ZST, oproščen plačila sodne takse, mora, po določilu 17. člena ZST, v primeru, če taks oproščena stranka v sodnem postopku uspe, dolžno takso plačati nasprotna stranka, za katero ne velja taksna oprostitev.

 
zveza: ZST člen 11,  17,  11,  17.

## Jedro

Če je upnik kot državni organ, po določilu 11. člena Zakona o sodnih taksah - ZST, oproščen plačila sodne takse, mora, po določilu 17. člena ZST, v primeru, če taks oproščena stranka v sodnem postopku uspe, dolžno takso plačati nasprotna stranka, za katero ne velja taksna oprostitev.

## Izrek

Pritožba se kot neutemeljena zavrne in se potrdi sklep sodišča prve stopnje.

## Obrazložitev

Dolžnik se je pravočasno pritožil zoper sklep prvostopnega sodišča o prisilni izterjavi redne in kazenske takse v skupnem znesku 6.075,00 sit. V pritožbi je dolžnik navedel, da ni taksni zavezanec.

Pritožba ni utemeljena.

Za upnika kot državni organ velja po določilu 11. člena Zakona o sodnih taksah taksna oprostitev. Člen 17 cit. zakona določa, da v primeru, če taks oproščena stranka v sodnem postopku uspe - je takso dolžna plačati nasprotna stranka, za katero ne velja taksna oprostitev.

V tej zadevi je upnik s predlogom za izvršbo uspel, saj je sklep o dovolitvi izvršbe postal pravnomočen dne 27.8.1994. Dolžnik je bil opozorjen na taksno obvezo z opominom, ki ga je sprejel dne 9.11.1994. Taksne obveze dolžnik ni plačal v 15. dneh, zato je sklep o prisilni izterjavi z dne 27.2.1995 utemeljen. Izrek 50%-ne kazenske takse temelji na določilu 29. člena cit. zakona.